CELEX: 52017PC0422
Language: da
Date: 2017-08-09
Title: Forslag til EUROPA-PARLAMENTETS OG RÅDETS FORORDNING om erstatning af bilag A til forordning (EU) 2015/848 om insolvensbehandling

EUROPA-KOMMISSIONEN
            Bruxelles, den 9.8.2017
            COM(2017) 422 final
            2017/0189(COD)
            Forslag til
            EUROPA-PARLAMENTETS OG RÅDETS FORORDNING
            om erstatning af bilag A til forordning (EU) 2015/848 om insolvensbehandling
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Europa-Parlamentets og Rådets forordning (EU) 2015/848 af 20. maj 2015 om insolvensbehandling (omarbejdning)
                     1
                  , herefter "forordningen", trådte i kraft den 26. juni 2015. Forordningen finder anvendelse fra den 26. juni 2017 med undtagelse af den del, der vedrører systemet til sammenkobling af insolvensregistre, der anvendes fra den 26. juni 2019.
               
               
                  I bilag A til forordning (EU) 2015/848 er opført de insolvensbehandlinger, der er omhandlet i forordningens artikel 2, nr. 4). 
               
               
                  I januar 2017 meddelte Republikken Kroatien Kommissionen, at man havde ændret sin nationale insolvenslovgivning og indført nye former for insolvensbehandling, såsom en førtidig insolvensbehandling og en forbrugerinsolvensbehandling. Samtidig anmodede Kroatien om en tilsvarende ændring af listen i bilag A til forordningen. Ifølge forordningens artikel 1, stk. 1, artikel 2, nr. 4, anses nationale procedurer kun for at være "insolvensbehandling" i forordningens forstand, hvis de er opført i bilag A hertil. Dette bekræftes af betragtning 9 til forordningen: "Denne forordning bør finde anvendelse på alle insolvensbehandlinger, der opfylder betingelserne i denne forordning, hvad enten skyldneren er en fysisk person eller en juridisk person, en erhvervsdrivende eller en privatperson. Disse insolvensbehandlinger er udtømmende angivet i bilag A [...] Nationale insolvensprocedurer, der ikke er opført i bilag A, bør ikke være omfattet af denne forordning". 
               
               
                  Kommissionen har omhyggeligt gennemgået anmodningen fra Kroatien med henblik på at sikre overensstemmelse med kravene i denne forordning. 
               
               
                  Forordning (EU) 2015/848 bør derfor ændres i overensstemmelse hermed.
               
            
            
               •Sammenhæng med de gældende bestemmelser på samme område
            
            
               
                  Forordning (EU) 2015/848 er en omarbejdet udgave af Rådets forordning (EF) nr. 1346/2000 om konkurs. Ved forordning (EU) 2015/848 ophævedes Rådets forordning (EF) nr. 1346/2000 med alle senere ændringer. Sidstnævnte forordning er en vigtig retsakt, der indgår i det civilretlige samarbejde på EU-plan. 
               
               
                  En effektiv behandling af grænseoverskridende konkurser i relation til debitorer, der har centret for deres hovedinteresser i en medlemsstat, kræver, at anvendelsesområdet for den omarbejdede forordning i lighed med den nugældende forordning, afspejler de nationale insolvensreglers aktuelle indhold. Dette forslag har til formål at sikre, at anvendelsesområdet for den omarbejdede forordning tilpasses medlemsstaternes aktuelle insolvensretlige ramme på tidspunktet for forordningens anvendelse. 
               
            
            
               •Sammenhæng med Unionens politik på andre områder
            
            
               
                  Forordningen spiller en vigtig støttende rolle for etableringsfriheden og for den frie bevægelighed for personer. 
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Forslaget har hjemmel i artikel 81, stk. 2, litra a), c) og f), i traktaten om Den Europæiske Unions funktionsmåde.
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Forslaget er omfattet af en delt kompetence mellem Den Europæiske Union og dens medlemsstater. Forordning (EU) nr. 2015/848 indeholder et omfattende sæt regler, der finder anvendelse på de grænseoverskridende insolvensbehandlinger, der er nævnt i bilag A.
               
               
                  Med det foreliggende forslag ændres dette bilag imidlertid kun for nøjagtigt at angive indholdet af de nationale meddelelser og for at tilpasse det bilag, der indeholder opregningen af de nationale procedurer på området. Disse ændringer berører ingen af de forpligtelser og regler, der er fastsat i selve forordningen.
               
            
         
         
            
               
                  Det følger heraf, at så længe de grundlæggende bestemmelser i forordningen ikke ændres, påvirker ændringer af bilag A til forordningen ikke det grundlæggende regelsæt, og de kan gennemføres af EU-lovgiver alene uden medlemsstaternes medvirken. Ændringer af bilaget er således i sagens natur en enekompetence og skal følgelig ikke underkastes hverken subsidiaritetstesten eller den i protokol nr. 2 til traktaterne omhandlede procedure, da nærhedsprincippet ikke finder anvendelse i det foreliggende tilfælde. 
               
            
            
               •Proportionalitetsprincippet
            
            
               
                  Forslaget er i overensstemmelse med proportionalitetsprincippet af følgende grunde: 
               
               
                  Ved Kommissionens forslag erstattes listen for Kroatien i bilag A til forordning (EU) 2015/848 med en ny liste, der indeholder de oplysninger, som den nævnte medlemsstat har meddelt Kommissionen. Da bilag A er en uadskillelig del af forordningen, kan det kun ændres ved en formel ændring af denne. 
               
               
                  Forordningen gælder umiddelbart i medlemsstaterne. Den offentliggøres i Den Europæiske Unions Tidende, og alle interesserede parter kan derfor gøre sig bekendt med dens indhold. 
               
            
            
               •Valg af retsakt
            
            
               
                  Den foreslåede retsakt er en forordning.
               
               
                  Andre midler ville ikke være hensigtsmæssige af følgende årsager:
               
               
                  Bilag A til forordningen kan kun ændres ved en forordning, der skal vedtages efter den almindelige lovgivningsprocedure med støtte i retsgrundlaget for den oprindelige forordning. En sådan ændring skal foreslås af Kommissionen.
               
               
                  Republikken Kroatien har meddelt Kommissionen, at den har ændringer til listen i bilag A. Kommissionen har derfor ingen anden mulighed end at foreslå ændringer til bilaget til forordningen, for så vidt som disse ændringer opfylder kravene i forordningen. 
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               
                  De foreslåede ændringer er alene af teknisk art. De indebærer ingen materielle ændringer af forordningen. En konsekvensanalyse for sådanne initiativer er ikke påkrævet, jf. Europa-Kommissionens retningslinjer for bedre regulering. 
               
               
                  Efter at Kroatien har anmodet om, at den nødvendige lovgivningsprocedure iværksættes, har Kommissionen i øvrigt intet andet valg end at efterkomme denne anmodning, for så vidt anmodningen opfylder kravene i forordningen, hvilket fremgår af artikel 81 i traktaten om den Europæiske Unions funktionsmåde. Det forberedende arbejde forud for vedtagelsen af dette forslag nødvendiggjorde ingen ny ekspertise.
               
            
            
               4.VIRKNINGER FOR BUDGETTET
            
            
               
                  Forslaget har ingen virkninger for budgettet.
               
            
            
               2017/0189 (COD)
            
            
               Forslag til
            
            
               EUROPA-PARLAMENTETS OG RÅDETS FORORDNING
            
            
               om erstatning af bilag A til forordning (EU) 2015/848 om insolvensbehandling
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
         
         
            
               under henvisning til traktaten om Den Europæiske Unions funktionsmåde, særlig artikel 81,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               efter den almindelige lovgivningsprocedure og
            
            
               ud fra følgende betragtning[er]:
            
            
               (1)I bilag A til Europa-Parlamentets og Rådets forordning (EU) 2015/848
                  2
                er anført de betegnelser, der benyttes i medlemsstaternes nationale ret for de insolvensbehandlinger, på hvilke forordningen finder anvendelse. 
            
            
               (2)Den 3. januar 2017 meddelte Republikken Kroatien Kommissionen, at man for nylig havde ændret sin nationale insolvenslovgivning og indført nye former for insolvensbehandling. Disse nye insolvensbehandlinger er i overensstemmelse med definitionen af "insolvensbehandling" i forordning (EU) 2015/848.
            
            
               (3)I medfør af artikel 3 og artikel 4a, stk. 1, i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, [har Det Forenede Kongerige og Irland meddelt, at de ønsker at deltage i vedtagelsen og anvendelsen af denne forordning]/[deltager Det Forenede Kongerige og Irland ikke i vedtagelsen af denne forordning, som ikke er bindende for og ikke finder anvendelse i Det Forenede Kongerige og Irland, dog med forbehold af protokollens artikel 4].
            
            
               (4)I overensstemmelse med artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne forordning, som ikke er bindende for og ikke finder anvendelse i Danmark.
            
            
               (5)Bilag A til forordning (EU) 2015/848 bør derfor ændres i overensstemmelse hermed — 
            
            
               VEDTAGET DENNE FORORDNING:
            
            
               Artikel 1
            
            
               Bilag A til forordning (EU) 2015/848 erstattes af bilaget til nærværende forordning.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formanden
                        Formanden
               
            
         
         
            
                  
                     (1)
                  EUT L 141 af 5.6.2015, s. 19-72. 
               
               
                  
                     (2)
                  Europa-Parlamentets og Rådets forordning (EU) 2015/848 af 20. maj 2015 om insolvensbehandling (EUT L 141 af 5.6.2015, s. 19).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 9.8.2017
            COM(2017) 422 final
            BILAG
            Forslag tilEUROPA-PARLAMENTETS OG RÅDETS FORORDNINGom erstatning af bilag A til forordning (EU) 2015/848 om insolvensbehandling
            
               
         
         
            
               BILAG
            
            
               Forslag til
               
                  EUROPA-PARLAMENTETS OG RÅDETS FORORDNING
               
                  om erstatning af bilag A til forordning (EU) 2015/848 om insolvensbehandling
            
            
            
               "BILAG A
            
            
            
               Insolvensbehandlinger som omhandlet i artikel 2, nr. 4) 
            
            
            
               BELGIEN
            
            
               Het faillissement/La faillite
            
            
               De gerechtelijke reorganisatie door een collectief akkoord/La réorganisation judiciaire par accord collectif
            
            
               De gerechtelijke reorganisatie door een minnelijk akkoord/La réorganisation judiciaire par accord amiable
            
            
               De gerechtelijke reorganisatie door overdracht onder gerechtelijk gezag/La réorganisation judiciaire par transfert sous autorité de justice
            
            
               De collectieve schuldenregeling/Le règlement collectif de dettes
            
            
               De vrijwillige vereffening/La liquidation volontaire
            
            
               De gerechtelijke vereffening/La liquidation judiciaire
            
            
               De voorlopige ontneming van beheer, bepaald in artikel 8 van de faillissementswet/Le dessaisissement provisoire, visé à l'article 8 de la loi sur les faillites
            
            
               BULGARIEN
            
            
               Производство по несъстоятелност
            
            
               TJEKKIET
            
         
         
            
               Konkurs
            
            
               Reorganizace
            
            
               Oddlužení
            
            
               TYSKLAND
            
            
               Das Konkursverfahren
            
            
               Das gerichtliche Vergleichsverfahren
            
            
               Das Gesamtvollstreckungsverfahren
            
            
               Das Insolvenzverfahren
            
            
               ESTLAND
            
            
               Pankrotimenetlus
            
            
               Võlgade ümberkujundamise menetlus
            
            
               IRLAND
            
            
               Compulsory winding-up by the court
            
            
               Bankruptcy
            
            
               The administration in bankruptcy of the estate of persons dying insolvent
            
            
               Winding-up in bankruptcy of partnerships
            
            
               Creditors' voluntary winding-up (with confirmation of a court)
            
            
               Arrangements under the control of the court which involve the vesting of all or part of the property of the debtor in the Official Assignee for realisation and distribution
            
            
               Examinership
            
            
               Debt Relief Notice
            
         
         
            
               Debt Settlement Arrangement
            
            
               Personal Insolvency Arrangement
            
            
               GRÆKENLAND
            
            
               Η πτώχευση
            
            
               Η ειδική εκκαθάριση εν λειτουργία
            
            
               Σχέδιο αναδιοργάνωσης
            
            
               Απλοποιημένη διαδικασία επί πτωχεύσεων μικρού αντικειμένου
            
            
               Διαδικασία εξυγίανσης
            
            
               SPANIEN
            
            
               Concurso
            
            
               Procedimiento de homologación de acuerdos de refinanciación
            
            
               Procedimiento de acuerdos extrajudiciales de pago
            
            
               Procedimiento de negociación pública para la consecución de acuerdos de refinanciación colectivos, acuerdos de refinanciación homologados y propuestas anticipadas de convenio
            
            
               FRANKRIG
            
            
               Sauvegarde
            
            
               Sauvegarde accélérée
            
            
               Sauvegarde financière accélérée
            
            
               Redressement judiciaire
            
            
               Liquidation judiciaire
            
            
               KROATIEN
            
         
         
            
               tečajni postupak
            
            
               Predstečajni postupak 
            
            
               Postupak stečaja potrošača
            
            
               ITALIEN
            
            
               Fallimento
            
            
               Concordato preventivo
            
            
               Liquidazione coatta amministrativa
            
            
               Amministrazione straordinaria
            
            
               Accordi di ristrutturazione
            
            
               Procedure di composizione della crisi da sovraindebitamento del consumatore (accordo o piano)
            
            
               Liquidazione dei beni
            
            
               CYPERN
            
            
               Υποχρεωτική εκκαθάριση από το Δικαστήριο
            
            
               Εκούσια εκκαθάριση από μέλη
            
            
               Εκούσια εκκαθάριση από πιστωτές
            
            
               Εκκαθάριση με την εποπτεία του Δικαστηρίου
            
            
               Διάταγμα παραλαβής και πτώχευσης κατόπιν Δικαστικού Διατάγματος
            
            
               Διαχείριση της περιουσίας προσώπων που απεβίωσαν αφερέγγυα
            
            
               LETLAND
            
            
               Tiesiskās aizsardzības process
            
         
         
            
               Juridiskās personas maksātnespējas process
            
            
               Fiziskās personas maksātnespējas process
            
            
               LITAUEN
            
            
               Įmonės restruktūrizavimo byla
            
            
               Įmonės bankroto byla
            
            
               Įmonės bankroto procesas ne teismo tvarka
            
            
               Fizinio asmens bankroto procesas
            
            
               LUXEMBURG
            
            
               Faillite
            
            
               Gestion contrôlée
            
            
               Concordat préventif de faillite (par abandon d'actif)
            
            
               Régime spécial de liquidation du notariat
            
            
               Procédure de règlement collectif des dettes dans le cadre du surendettement
            
            
               UNGARN
            
            
               Csődeljárás
            
            
               Felszámolási eljárás
            
            
               ΜΑLTA
            
            
               Xoljiment
            
            
               Amministrazzjoni
            
            
               Stralċ volontarju mill-membri jew mill-kredituri
            
         
         
            
               Stralċ mill-Qorti
            
            
               Falliment f’każ ta’ kummerċjant
            
            
               Proċedura biex kumpanija tirkupra
            
            
               NEDERLANDENE
            
            
               Het faillissement
            
            
               De surséance van betaling
            
            
               De schuldsaneringsregeling natuurlijke personen
            
            
               ØSTRIG
            
            
               Das Konkursverfahren (Insolvenzverfahren)
            
            
               Das Sanierungsverfahren ohne Eigenverwaltung (Insolvenzverfahren)
            
            
               Das Sanierungsverfahren mit Eigenverwaltung (Insolvenzverfahren)
            
            
               Das Schuldenregulierungsverfahren
            
            
               Das Abschöpfungsverfahren
            
            
               Das Ausgleichsverfahren
            
            
               POLEN
            
            
               Upadłość
            
            
               Postępowanie o zatwierdzenie układu
            
            
               Przyspieszone postępowanie układowe
            
            
               Postępowanie układowe
            
            
               Postępowanie sanacyjne
            
         
         
            
               PORTUGAL
            
            
               Processo de insolvência
            
            
               Processo especial de revitalização
            
            
               RUMÆNIEN
            
            
               Procedura insolvenței
            
            
               Reorganizarea judiciară
            
            
               Procedura falimentului
            
            
               Concordatul preventiv
            
            
               SLOVENIEN
            
            
               Postopek preventivnega prestrukturiranja
            
            
               Postopek prisilne poravnave
            
            
               Postopek poenostavljene prisilne poravnave
            
            
               tečajni postupak Stečajni postopek: stečajni postopek nad pravno osebo, postopek osebnega stečaja in postopek stečaja zapuščine
            
            
               SLOVAKIET
            
            
               Konkurzné konanie
            
            
               Reštrukturalizačné konanie
            
            
               Oddlužení
            
            
               FINLAND
            
            
               Konkurssi/konkurs
            
            
               Yrityssaneeraus/företagssanering
            
         
         
            
               Yksityishenkilön velkajärjestely/skuldsanering för privatpersoner
            
            
               SVERIGE
            
            
               Konkurs
            
            
               Företagsrekonstruktion
            
            
               Skuldsanering
            
            
               DET FORENEDE KONGERIGE
            
            
               Winding-up by or subject to the supervision of the court
            
            
               Creditors' voluntary winding-up (with confirmation by the court)
            
            
               Administration, including appointments made by filing prescribed documents with the court
            
            
               Voluntary arrangements under insolvency legislation
            
            
               Bankruptcy or sequestration."